text: En mobil-app kan hjælpe med at opdage modermærkekræft i tide
  11 maj 2016 kl. 16.02
  Hvis man er i tvivl om ens modermærker er farlige, så kan man hente app'en til sin telefon, og få et bud på om et modermærke  skal undersøges nærmere.
  App'en er udviklet i Esbjerg, og nu er den på vej ud i verden. I dag er det lanceret i Norge, så der var glæde i dag i på TeleSkins kontor i den vestjyske by.
  Efter 9 månder på dansk er appen SkinScan allerede hentet 45 tusind gange. Og ambitionen er langt større hos det lille firma.
  - Vi skal ud til fem seks lande i EU inden længe, fortæller firmaets direktør, Zeljko Ratkaj til TV SYD.
  Teleskin har netop modtaget støtte på 250.000 kr. fra S E's Vækstpulje til oprettelse af nye arbejdspladser i virksomheden.
  Programmet er gratis og kan bruges til at undersøge modermærker med.
  Det er blandt andet lavet på analyser af 65.000 billeder af modermærker. Det er den serbiske biotekniker og firmaets direktør, Zeljko Ratkaj, som er manden bag opfindelsen.
  -Det er meningen at man skal bruge programmet et par gange om året - så man kan se om mærkerne udvikler sig uheldigt.
  I det 6 mand store firma håber man, at app'en kan være med til at undgå at folk dør af modermærke kræft.
  Se instruktionsvideoen fra SkinScan på YouTube - hvordan man bruger app'en.
  
  